Diari Oficial de la Generalitat Valenciana


Sumari del DOGV 4025, del 20-06-2001 (2001/5355)

Notificació de l'expedient sancionador de multes número ESSANC 0341/2000.
-------------------------------------------------------------------------

### Dades del document

Número de DOGV
:   4025

Data del DOGV
:   20-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5355


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'expedient sancionador de multes número ESSANC 0341/2000. [2001/S5355]
  
De conformitat amb el que ha acordat aquesta Secretaria General i segons el que estableix l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant aquest edicte, es notifica a Cafenit, SL, últim domicili conegut del qual és el carrer Mallorca, 8, edifici Karola, L-24 de la localitat de Benidorm, l'acord d'iniciació I-2000/0341, de data 16 de març de 2001, dictat en l'expedient sancionador, que tramita el Servei d'Espectacles i Establiments Públics:
  
«Vista la denúncia formulada per la unitat de la policia autonòmica i realitzades les actuacions prèvies pertinents de conformitat amb el que estableix l'article 12 del Reial Decret 1.398/1993, de 4 d'agost, pel qual s'aprova el Reglament per a l'exercici de la potestat sancionadora, s'ha pogut comprovar la realització dels fets següents:
  
El dia 2 d'octubre de 2000, a les 00,15 hores, es va realitzar la inspecció a l'establiment denominat Discotoca Lennon's Disco, situada al carrer Mallorca, 8, edifici Karola, L-24 de Benidorm, del qual és titular Cafenit, SL, domiciliat al carrer Mallorca, 8 edifici Karola, L-24 de Benidorm, verificant-se que mancava de la preceptiva llicència municipal d'obertura i del cartell de prohibició d'entrada a menors.
  
Els referits fets poden constituir unes infraccions qualificades de molt greu i greu tipificades en els articles 23 a), 22 f) de la Llei 2/1991, d'Espectacles, Establiments Públics i Activitats Recreatives, la sanció dels quals ve determinada en l'article 26.c) de l'esmentada Llei, el qual estableix:
  
Les faltes molt greus seran sancionades amb una multa d'1.000.001 a 99.133.095 de pessetes, suspensió d'autorització en matèria de locals o recintes, instal·lacions o serveis per termini no superior a un any, revocació definitiva d'autoritzacions en matèria de locals o recintes, instal·lacions o serveis baixa de les empreses del registre corresponent amb prohibició d'organització d'espectacles o activitats recreatives per temps no superior a un any, clausura de locals.
  
La comissió d'infraccions molt greus podrà implicar independentment de la sanció pecuniària que corresponga, la suspensió o prohibició d'espectacles o activitats concretes, fins que no s'esmenen les deficiències que hagueren originat la imposició d'aquestes.
  
En el present supòsit es proposa una sanció de 1.025.000 pessetes (6.160,37 euros) i la clausura del local de referència.
  
Les faltes greus se sancionaran amb una multa de 100.001 a 1.000.000 de pessetes, suspensió d'autorització en matèria de locals o recintes, instal·lacions o serveis per termini no superior a sis mesos, i en el present supòsit la sanció seria de 125.000 pessetes (751,27 euros).
  
El total de les sancions seria d'1.150.000 pessetes o 6.911,64 euros.
  
Tot això sense perjuí del que resulte de la instrucció. L'òrgan competent per a la resolució d'aquest expedient és el conseller de Justícia i Administracions Públiques, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposen l'article 31 de la citada Llei 2/1991, de la Generalitat Valenciana, els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993 de 4 d'agost, s'acorda:
  
La incoació de l'expedient sancionador contra Cafenit, SL, per presumpta infracció de l'article 23 a), 22 f) de la Llei 2/1991, comunicant-li que, d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat, i en aquest cas es resoldrà el procediment amb la imposició de la sanció procedent.
  
Igualment, s'acorda nomenar instructor i secretària de l'expedient sancionador, el senyor Manuel Saiz Blanco i la senyora Mª Ángeles Sebastiá Rodríguez respectivament, als quals els serà notificat en forma aquest nomenament i també als inculpats, de conformitat amb el que estableixen els articles 135 de la Llei 30/1992, Llei de Règim Jurídic de les Administracions Públiques i del Procediment Administratiu Comú i el 13.2 del Reial Decret 1.398/1993, perquè en qualsevol moment del procediment puguen ser objecte de recusació, segons el que estableixen els articles 28 i 29 del la citada Llei 30/1992, Llei de Règim Jurídic de les Administracions Públiques i del Procediment Administratiu Comú.
  
Segons el que estableix l'article 16.1 del Reial Decret 1.398/1993, se li concedeix un termini de 15 dies comptats a partir de l'endemà d'aquesta notificació, perquè aporten totes les al·legacions, documents o informacions que estimen convenients, advertint-li que de no efectuar les al·legacions sobre el contingut de la iniciació del procediment en el dit termini, aquest acord podrà ser considerat com a proposta de Resolució amb els efectes previstos en els articles 18 i 19 del Reial Decret 1.398/1993.»
  
I perquè valga de notificació a les persones interessades, lliure aquest edicte.